Torre d'Ixalenques

A Torre d'Ixalenques (en castellano Torre de Salenques) ye una tuca de 3.116 m d'altaria, con una prominencia de 15 m, Maladeta - Aneto, Esc. 1:25.000. Salvador Llobet. 1995, 1a. ed. Editorial Alpina, Granollers, E-25, ISBN 84-8090-037-7 que se troba en o macizo d'a Maladeta, provincia de Uesca (Aragón).

Toponimia
Iste toponimo procede tanto en aragonés benasqués (Ixalenques) como en catalán ribagorzano (Salenques) d'un tipo de plantas que son especialment abundants en a vall d'Ixalenques, as ixalencas. A ixalenca («sarguera» en aragonés cheneral, salenca en catalán) ye un tipo d'arbusto d'as riberas, muit frecuent en os ríos d'o Pireneu, que tien os trallos resistents encara que muit flexibles, y por ixo d'antes s'emplegaban pa ligar os trancos d'as navatas que heban de baixar por os ríos.

A palabra ixalenca viene d'una forma hipotetica *salenca en latín y amuestra a misma evolución fonetica que ixaringa, ixufre, ixarrallón y ixoriguer, a on a S- inicial d'o latín ha evolucionau ta una x-. Se piensa que a terminación -enca fa de sufixo igual como en albenca. José Antonio Saura Rami:: Elementos de fonética y morfosintaxis benasquesas. Gara d'Edizions, Institución Fernando el Católico, 2003, p 78, p 316. A palabra salenca se documenta tamién en catalán y en occitán (bi ha una carrera en Tolosa que se diz Carrièra de las Salencas en occitán y Rue des Salengues en francés).

Referencias

Vinclos externos
  "Mendikat".

Categoría:Montanyas d'a provincia de Uesca
Torre d'Ixalenques
Torre d'Ixalenques
Torre d'Ixalenques
Categoría:Montanyas de Benás
Categoría:Montanyas de Montanui
Categoría:Montanyas d'o Parque Natural de Posets-Maladeta
Categoría:Macizo de la Maladeta
Categoría:Montanyas de Ribagorza